Lav et referat af nedenstående tekst:

Tekst:
Tirsdag aften spillede den danske stjerne sin første håndboldkamp for Aalborg, siden han i februar sygemeldte sig med symptomer på stress. Det er dog ikke til at se, at 35-årige Hansen har været væk fra håndboldbanen i lang tid. Det fortæller holdkammerat Henrik Møllgaard til TV 2 Sport. - Man kan ikke mærke, at han har manglet meget håndbold det seneste halvandet år. - Han var jo også ude i lang tid i starten af sidste sæson med den her blodprop. Det er dejligt at mærke, at vi har fået en glad fyr tilbage. Han har savnet at være en del af fællesskabet, og han har savnet håndbolden. Han har igen fundet det overskud, han og familien har brugt lidt tid på at skulle finde. - Han har gjort det nemt for sig selv, fordi han er kommet tilbage og er lige så livsglad og irriterende, som han var før. Men man kan også godt mærke, der er kommet noget refleksion. Og andet ville jo også være underligt efter den tur, han har været igennem, siger Møllgaard. Hansen sygemeldte sig kort efter, Danmark havde vundet det tredje VM-guld på stribe, og han har ikke spillet en turneringskamp siden da. Tirsdag aften fik han dog godt med spilletid, da Aalborg på udebane spillede sæsonens første testkamp og vandt 31-26 over TTH i et udsolgt Struer Energi Park. Landin fk uofficiel debut Hjemmeholdet havde svært ved at score mål i opgøret. I Aalborg-målet var en velspillende Niklas Landin nemlig at finde. Og landsholdsmålmanden var glad for at spille sin første kamp i Aalborg-trøjen. - Det var rart at komme i gang og få smidt nogle af de der startnerver, som der altid vil være i en ny klub, siger Landin til TV 2 Sport. Landin, der er kommet fra tyske THW Kiel, kender Mikkel Hansen indgående fra det danske landshold, og målvogteren var også rigtig glad for at dele bane med Hansen tirsdag aften. - Det er rart (at have Mikkel tilbage, red.). Det er gode gamle Mikkel, som er vendt tilbage. Og det er jeg virkelig glad for. Især på hans vegne. Mikkel Hansen var tirsdag aften stadig ikke klar til at sætte ord på den tid, han har været igennem. Herreligaen starter op igen den 2. september.

Referat:
Mikkel Hansen er tilbage på håndboldbanen.